კარაში

კარაში (, ასევე ცნობილი, როგორც ონი კარაში) — იაპონური მდოგვის სახეობაა და იაპონურ სამზარეულოში გამოიყენება, როგორც სანელებელი ან სუნელი. კარაში დამზადებულია ყავისფერი მდოგვის დაქუცმაცებული თესლისგან და როგორც წესი, იყიდება ფხვნილის ან პასტის სახით. ფხვნილის სახის მქონე კარაში მზადდება თბილ წყალში პასტის მსგავსი მასის მიღებამდე შერევით და რამდენიმე წუთის განმავლობაში დახუფულად დატოვებით.

კარაშის ხშირად ტონკაცუსთან, ოდენთან, ნატტოსთან და შუმაისთან ერთად მიირთმევენ.Uwajimaya Glossary  ის შეიძლება გამოვიყენოთ, როგორც სოუსი მაიონეზთან, რომელსაც უწოდებენ „კარაში მაიონეზს“ ან ძმართან და მისოსთან, რომელსაც უწოდებენ „კარაში სუ მისოს“.

ის ასევე გამოიყენება იაპონური ბადრიჯნის მწნილის დასამზადებლად, რომელსაც უწოდებენ „კარაში-ნასუს“.

კუმამოტოს ერთ-ერთი ყველაზე ცნობილი მეიბუცუ (რეგიონალური სპეციალობა) არის კარაში რენკონი: ლოტუსის ფესვი ივსება კარაშის გემოს მქონე მისოთი, იწვება და ნაჭრებად მიირთმევა.

 გალერეა 
კარაშის მრავალ კერძს აყოლებენ. ის ამერიკულ ან ფრანგულ მდოგვზე გაცილებით ძლიერია, ამიტომ საშუალო მჭამელისათვის მისი მცირე რაოდენობაც საკმარისია.

სქოლიო

კატეგორია:იაპონური სამზარეულო